School's Out. „School’s Out“ AQShda tuzilgan Alice Cooper rok guruhi ijrosidagi qoʻshiqdir. Guruhning "School’s Out" nomli beshinchi albomiga kiritilgan. 1972-yilning 26-aprelida Warner Bros. leybli tomonidan chiqarilgan. Ashula guruhga katta shuhrat keltirgan. „School’s Out“ qoʻshigʻi "Billboard" Hot 100 hit-paradida 7-, Canadian Hot 100 hit-paradida 3-, Irlandiya hit-paradida 2- va UK Singles Chartda 1-pogʻonaga koʻtarilgan. 1986-yilda Krokus shved metal guruhi ashulaning kaver versiyasini ijro etdi. Krokus ijrosidagi kaver guruhning "Change of Address" nomli albomiga kiritilib, Hot 100 hit-paradida 67-pogʻonaga koʻtarilgan. „School’s Out“ qoʻshigʻi "Rolling Stone" jurnali tuzgan „Tarixdagi 500 eng buyuk qoʻshiqlar“ roʻyxatida 326-oʻrinni egalladi. 2009-yilda VH1 telekanali uni tarixdagi eng yaxshi 35-hard rock qoʻshiq, deb topdi. "The Guardian" gazetasi tuzgan „Tarixdagi eng yaxshi 20 glam-rock qoʻshiq“ roʻyxatida 3-oʻrinni egalladi. 2018-yilda Ian Chapman va "Pittsburgh Post-Gazette" gazetasi qoʻshiqni „glem-rok-madhiya“, deb atadi. Nick Talevski oʻzining „Rock Obituaries: Knocking On Heavenʼs Door“ nomli kitobida uni „hard rock-madhiya“, deb atadi. "The Independent" onlayn-gazetasi tuzgan „Gold Dust: Eng sara 10 glam rock singl“ roʻyxatida esa ashula oʻninchi oʻrinni egalladi. Qoʻshiq shu kungacha koʻplab kinofilmlarda ("Scream", "Dazed and Confused", "Rock 'nʼ Roll High School", "I Love You, Beth Cooper") ishlatilgan. Bundan tashqari, ashuladan "The Simpsons" multseriali toʻrtinchi mavsumining ilk qismi — „Kamp Krusty“da ham foydalanilgan.